**DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDĖTIES PATVIRTINIMO**

2021 m. balandžio 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir 4 dalimi, Lietuvos Respublikos nevyriausybinių organizacijų plėtros įstatymo 6 straipsnio 1 dalimi, Rokiškio rajono savivaldybės administracijos direktoriaus 2021 m. balandžio 20 d. įsakymu Nr. AV- 378 „Dėl narių delegavimo į Rokiškio rajono savivaldybės nevyriausybinių organizacijų tarybą“, Rokiškio rajono savivaldybės mero balandžio 21 d. potvarkiu Nr. MV-12 „Dėl nario delegavimo į Rokiškio rajono savivaldybės nevyriausybinių organizacijų tarybą“ ir atsižvelgdama į nevyriausybinių organizacijų ir įstaigų delegavimo raštus ir protokolus (Rokiškio rajono sporto veiklos srityje veikiančių nevyriausybinių organizacijų posėdžio, vykusio 2021 m. kovo 29 d., protokolas Nr. 1; Rokiškio rajono kaimuose veikiančių nevyriausybinių organizacijų atstovų susirinkimo, vykusio 2020 m. rugsėjo 22 d., protokolas; Rokiškio rajono neįgaliųjų reikalų komisijos 2021 m. kovo 17 d. protokolas Nr. 1; Rokiškio jaunimo organizacijų sąjungos „Apvalus stalas“ 2019 m. kovo 22 d. delegavimo raštas Nr. AS/DS-2021/7; Rokiškio rajono savivaldybės švietimo nevyriausybinių organizacijų pasitarimo 2021 m. kovo 23 d. protokolas Nr. 1; Rokiškio rajono kultūros srities nevyriausybinių organizacijų pasitarimo 2021 m. kovo 19 d. protokolas Nr.1; asociacijos „Rokiškio mamų klubas“ valdybos susirinkimo 2021 vasario 23 d. protokolas Nr. 21), Rokiškio rajono savivaldybės taryba n u s p r e n d ž i a:

 1. Patvirtinti Rokiškio rajono savivaldybės nevyriausybinių organizacijų tarybos sudėtį:

 1.1. Birutė Bagdonienė – Rokiškio jaunimo organizacijų sąjungos „Apvalus stalas“ prezidentė, jaunimo veiklos srities nevyriausybinių organizacijų deleguota atstovė;

 1.2. Zita Čaplikienė – Socialinės paramos ir sveikatos skyriaus vedėjo pavaduotoja, savivaldybės administracijos direktoriaus deleguota atstovė;

 1.3. Anatolijus Kondratenko- Rokiškio rajono atletinės gimnastikos klubo ,,JTK Grizlis“ narys, sporto veiklos srities nevyriausybinių organizacijų deleguotas atstovas;

 1.4. Gediminas Kriovė – Rokiškio rajono savivaldybės administracijos jaunimo reikalų koordinatorius (vyr. specialistas), savivaldybės administracijos direktoriaus deleguotas atstovas;

 1.5. Roma Kvedaravičienė – Kazliškio seniūnijos vyriausioji specialistė, savivaldybės administracijos direktoriaus deleguota atstovė;

 1.6. Aurimas Laužadis– Švietimo ir sporto skyriaus vedėjas, savivaldybės administracijos direktoriaus deleguotas atstovas;

 1.7. Vita Mykolaitienė – Rokiškio rajono savivaldybės mero patarėja, savivaldybės mero deleguota atstovė;

 1.8. Sigita Ruželytė-Popovienė – asociacijos „Rokiškio mamų klubas“ narė, miesto bendruomeninių kitų veiklos sričių nevyriausybinių organizacijų deleguota atstovė;

 1.9. Alvydas Savičius – Rokiškio maltiečių vadovas, socialinės veiklos srities organizacijų deleguotas atstovas;

 1.10. Tadas Stakėnas - Rokiškio rajono kūno kultūros ir sporto centro direktorius, savivaldybės administracijos direktoriaus deleguotas atstovas;

 1.11. Raimonda Stankevičiūtė-Vilimienė – Rokiškio rajono vietos veiklos grupės pirmininkė, kaimo nevyriausybinių organizacijų deleguota atstovė;

 1.12. Neringa Vaikutė – Obelių seniūnijos vyriausioji specialistė, savivaldybės administracijos direktoriaus deleguota atstovė;

 1.13. Dalia Valskienė – asociacijos ,,Veiklus pilietis“ narė, švietimo nevyriausybinių organizacijų deleguota atstovė;

 1.14. Audronė Vainauskienė – Rokiškio rajono literatų klubo ,,Vaivorykštė“ narė, kultūrinės veiklos srities nevyriausybinių organizacijų deleguota atstovė.

 2. Paskelbti šį sprendimą Rokiškio rajono savivaldybės interneto svetainėje www.rokiskis.lt ir Teisės aktų registre.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDĖTIES PATVIRTINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos nevyriausybinių organizacijų plėtros įstatymo 6 straipsnio 4 ir 5 dalimis bei Rokiškio rajono savivaldybės tarybos 2020 m. liepos 31 d. sprendimu Nr. TS-204 ,,Dėl Rokiškio rajono savivaldybės nevyriausybinių organizacijų tarybos nuostatų patvirtinimo“ patvirtintais Rokiškio rajono savivaldybės nevyriausybinių organizacijų tarybos nuostatais, NVO taryba sudaroma 2 metų laikotarpiui.

 **Šiuo metu esantis teisinis reglamentavimas.** Lietuvos Respublikos nevyriausybinių organizacijų plėtros įstatymas, Rokiškio rajono savivaldybės tarybos 2020 m. liepos 31 d. sprendimu Nr. TS-204 patvirtinti Rokiškio rajono savivaldybės nevyriausybinių organizacijų tarybos nuostatai.

 **Sprendimo projekto esmė.** Sudaryti Nevyriausybinių organizacijų tarybą. NVO tarybą sudaro 14 narių: 7 narius deleguoja nevyriausybinių organizacijų atstovai, o kitus 7 narius deleguoja savivaldybės administracijos direktorius ir/ar meras.

 **Galimos pasekmės, priėmus siūlomą tarybos sprendimo projektą:**

 **teigiamos** – Rokiškio rajono savivaldybės tarybos 2020 m. liepos 31 d. sprendimo Nr. TS-204 Rokiškio rajono savivaldybės nevyriausybinių organizacijų tarybos nuostatų vykdymas;

 **neigiamos** – nenumatyta.

 **Kokia sprendimo nauda Rokiškio rajono gyventojams.**

 Rokiškio rajono gyventojai turi galimybę susipažinti, kaip NVO dalyvauja priimant sprendimus savivaldybės nevyriausybinių organizacijų plėtros klausimais, kaip vyksta bendradarbiavimas tarp savivaldybės institucijų / įstaigų ir nevyriausybinių organizacijų.

 **Finansavimo šaltiniai ir lėšų poreikis**.

 Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Jaunimo reikalų koordinatorius Gediminas Kriovė

(vyr. specialistas)